**Prijedlog izmjena i dopuna ŠPP koji će biti na UV ,VR I ŠO**

**ŠKOLSKI PREVENTIVNI PROGRAM**

**(ŠKOLSKA PREVENTIVNA STRATEGIJA)**

***Voditelj/i ŠPP-a:*** *Valentina Zadravec, stručna suradnica pedagoginja*

PROCJENA STANJA I POTREBA:

Školski preventivni program obuhvaća preventivne aktivnosti koje su usmjerene na sve učenike škole kroz rad u okviru: određenih nastavnih jedinica u nastavnom procesu, na satovima razrednika, u okviru izvannastavnih aktivnosti i ostalih aktivnosti i projekata (prema Školskom kurikulu). Provode ih razrednici, stručni tim u školi, školska liječnica, radnici Centra za socijalnu skrb, djelatnici MUP-a i dr. stručnjaci po potrebi. U cilju provedbe planiranih aktivnosti škola će surađivati sa vanjskim suradnicima iz drugih škola, udruga i institucija usmjerenih na rad s djecom i mladima..

Školu pohađa 733 učenika u 32 razredna odjela i 11 učenika u 2 posebna razredna odjeljenja s djelomičnom integracijom. Učenici s teškoćama u razvoju i oni učenici koji učestalo iskazuju neprihvatljive oblike ponašanja, češće su (posebice u višim razredima) odbačeni i izolirani od strane drugih učenika ili su (u manjoj mjeri) žrtve vrijeđanja, omalovažavanja i cyberbullyinga. Dio učenika rijetko preuzima odgovornost za vlastite postupke, neredovito uče, učestalo prepisuju domaće zadaće i u završnim razredima (7. i 8.) najviše (opravdano i neopravdano) izostaju s nastave. Učenici, posebice završnih razreda, u većoj mjeri konzumiraju energetska pića, a u manjoj mjeri duhanske proizvode. Od sve ranije dobi učenici mnogo vremena provode na društvenim mrežama, ispred tv ekrana i/ili igrajući video igrice. Potrebno je raditi na osvještavanju ovih tema i kod učenika i kod roditelja. Potrebno je raditi na grupnoj koheziji, zajedništvu unutar razreda i na razini škole. Učenicima je potrebna pomoć, podrška i informiranje (ovisnosti, pritisak vršnjaka, sukobi, digitalne vještine i vještine medijske pismenosti, mentalno zdravlje). Učiteljima je potrebna podrška i nadogradnja postojećih znanja i vještina u području komunikacije, rada s učenicima s teškoćama i poremećajima u ponašanju te darovitim učenicima.

**Ciljevi programa:** razvijati komunikacijske i socijalne vještine učenika, razvoj samosvijesti i pozitivne slike o sebi, razvijati empatiju i toleranciju, razvijati samopoštovanje učenika, prevencija rizičnih ponašanja i poremećaja u ponašanju djece i mladih, razvoj emocionalnih vještina te usmjeravanje na društveno prihvatljive oblike ponašanja, promicanje zdravih stilova života, osnaživanje učitelja i roditelja kako bi prepoznali potrebe djece i adekvatno odgovorili na njih.

**AKTIVNOSTI:**

**RAD S UČENICIMA**

|  |  |  |  |  |  |
| --- | --- | --- | --- | --- | --- |
| Naziv programa/aktivnosti  Kratak opis, ciljevi | Nositelji aktivnosti | Korisnici aktivnosti | Vremenska realizacija | Planirani broj sati | Suradnik |
| 1. Zdravstveni odgoj  Cilj: unapređenje zdravstvene kulture društva (unapređenje zdravlja, sprečavanje bolesti i osiguravanje kvalitete života). Moduli:  Živjeti zdravo  -tematski satovi razrednika usmjereni na pravilnu prehranu, osobnu higijenu, tjelesne aktivnosti, mentalno zdravlje  Prevencija nasilničkog ponašanja  -tematski satovi razrednika u vidu radionica kojima će se pružiti pomoć učenicima u stjecanju znanja, vještina i navika potrebnih za mirno rješavanje napetosti i sukoba kao preduvjeta za izgradnju kvalitetnih odnosa te ukazati da u slučaju povrede ili nanošenja štete nekome od njih obavijete i potraže pomoć odrasle osobe  Prevencija ovisnosti  -usvajanje poželjnih društvenih stavova i ponašanja u odnosu na određene oblike rizičnih ponašanja  -radionice usmjerene na prevenciju pušenja, korištenje alkoholnih i energetskih pića, zlouporabe droga, utjecaj medija i vršnjaka  Spolna/rodna ravnopravnost i odgovorno spolno ponašanje  -edukacija o ljudskoj spolnosti, spolno prenosivim bolestima, rizična spolna ponašanja  Projekt  “Budi mRAK, izbjegni rak!” | Razrednici, pedagoginja, psihologinja, socijalna pedagoginja | Učenici 5.-8. razreda | Tijekom nastavne godine | 2 sata po modulu | Liječnica školske medicine,  Udruga **CroMSIC** **– Međunarodna udruga studenata medicine Hrvatska** |
| 2. Stop nasilju među djecom  Cilj: Izgrađivanje atmosfere uvažavanja, razumijevanja i tolerancije; promicanje ideje podrške, suradnje i nenasilničkog ponašanja; senzibiliziranje problema vršnjačkog zlostavljanja u školi, promjena stava prema nasilju i smanjenje nasilnog ponašanja u školi.  -radionice usmjerene na prevenciju nasilja među vršnjacima, osnaživanje učenika i jačanje vršnjačkih odnosa | Razrednici | Učenici 1.-8. razreda | Tijekom nastavne godine (minimalno 2 nastavna sata po polugodištu) | 4 | Pedagoginja, psihologinja, socijalna pedagoginja |
| 3. Oboji svijet šarenim bojama tolerancije  Cilj: Potaknuti učenike da razmišljaju o toleranciji, prihvaćanju različitosti, nenasilju, mirnom rješavanju sukoba i konstruktivnom načinu djelovanja u svojoj okolini te da zagovaraju ljudska i dječja prava i šire pozitivne poruke u zajednici u kojoj žive.  -učenici će kroz natječaj identificirati područja koja mogu biti obuhvaćena temom tolerancije i nenasilja, raspraviti o načinima kako bi se ti problemi mogli prikazati, predlagati rješenja, prikazati temu odabranim načinom (pisanje, izrada fotografija, plakata, stripova, likovnih, literarnih, filmskih radova...) koji će biti poslani na natječaj Oboji svijet | Učiteljica likovne kulture Ana Čizmić, učiteljica hrvatskoga jezika Gordana Ljubas | Svi zainteresirani učenici od 3. do 8. razreda | Od rujna do 16.11., Međunarodnog dana tolerancije | 3 | Razrednici, učitelji koji mentoriraju učenike, stručna suradnica pedagoginja |
| 4. Prijatelj Down  Cilj: Upoznavanje učenika i učitelja s posebnostima osoba sa sindromom Down, prihvaćanje i integracija učenika sa sindromom Down u zajednicu.  - djeca sa sindromom Down učenici su naše škole koji jedan dio nastave pohađaju u redovitim razrednim odjeljenjima, a drugi dio nastave u posebnom razrednom odjelu s učiteljicom rehabilitatoricom  -kako bi obilježili Svjetski dan osoba s Down sindromom u posebnom razrednom odjeljenju održat će se likovna radionica za zainteresirane razrede  -sudionici radionice će upoznati posebnosti osoba sa sindromom Down, bolje razumjeti specifičnosti potreba osoba sa sindromom Down, upoznati teškoće s kojima se susreću djeca sa sindromom Down u sustavu odgoja i obrazovanja, razvijati sezibilitet prema osobama s posebnim potrebama  -u svim razrednim odjelima održat će se tematski sat razrednika s prigodnom prezentacijom o sindromu Down  -nošenje šarenih i različitih čarapa na Svjetski dan osoba s Down sindromom (21.3.) u znak podrške  -zajednička izrada panoa u holu škole- „Drvo dobrih želja“ | Učiteljica rehabilitatorica Barbara Vnućec | Učenici 1.-8. razred | 18. ožujka do 21. ožujka, Svjetskog dana osoba s Down sindromom | 1 | Razrednici |
| 5. Kutija promjena  Cilj: Osvijestiti kod učenika/ca i učitelja/ica da su sva ljudska bića slobodna razvijati osobne sposobnosti i činiti izbore bez ograničenja postavljenih zadanim rodnim ulogama što uključuje jednake mogućnosti pristupa, sudjelovanja, korištenja te kontrole dobara, resursa, političke moći i društvenog statusa.  -učenicima će se kroz nastavne predmete koje vode nositeljice programa i sat razrednika u vidu strukturiranih debata podizati svijet o rodnoj (ne)ravnopravnosti i tradicionalnim rodnim ulogama, osvještavati svoje postupke u odnosima prema drugima, istraživati o ženama koje su doprinijele svojim radom u znanstvenim i drugim područjima, osvještavati važnost jednake dostupnosti svih zanimanja muškarcima i ženama i nejednakost koja postoji na tržištu rada, istraživati rodno netipične uloge, aktivnosti i područja, promišljati o stereotipima u školskim udžbenicima | Učiteljice Helena Mađer, Petra Pajtak, Perica Vulić Vočanec | Učenici od 1.-8. razreda | Tijekom nastavne godine | 5-7 | Razrednici, vanjski suradnici po dogovoru (stručnjaci po pozivu) |
| 6. Dan sigurnijeg interneta  Cilj: Primijeniti informacijsku i komunikacijsku tehnologiju za obrazovne, radne i privatne potrebe; odgovorno, moralno i sigurno rabiti informacijsku i komunikacijsku tehnologiju; stvarati i uređivati nove sadržaje te se kreativno izražavati s pomoću digitalnih medija.  -primjereni tematski satovi razrednika  -sudjelovanje u Online kvizu u sklopu Dana sigurnog interneta | Učitelji Marijana Galušić, Marko Čorak | Učenici od 1. do 8. razreda | 5.-9. veljače | 1 | Razrednici, učitelji informatike |
| 7. Dan ružičastih majica  Cilj: senzibilizirati učenike o problematici vršnjačkog nasilja, promocija netolerancije na nasilje  -obilježavanje Dana ružičastih majci na satu razrednika uz prigodni nastavni listić i prezentaciju s ciljem utvrđivanja postoji li navedeni problem u pojedinom razrednom odjelu te kako ga možemo riješiti  -zajednička izrada panoa u holu škole- pisanje poticajnih poruka jedni drugima | Učiteljice Ana Domić Tunguz i Perica Vulić Vočanec | Učenici od 1. do 8. razreda | 28.2., Dan ružičastih majica | 1 | Razrednici,  pedagoginja, psihologinja, socijalna pedagoginja |
| 8. Program promicanja zdravlja u gradu Zagrebu „ZNAM, MOGU, HOĆU“  Cilj: prevencija različitih oblika asocijalnog ponašanja, zloporaba opojnih droga, konzumacija alkohola, vandalizam, iniciranje  alternative, usmjeravanje energije prema  pozitivnim životnim vrijednostima  -informiranje roditelja i učenika o problemu ovisnosti i nasilja s policijskog aspekta postupanja | Djelatnici PUZ-a | Roditelji i učenici 4. i 6. razreda | Tijekom drugog polugodišta | 1 | Razrednici, pedagoginja |
| 9. EMICA- razvoj emocionalnih vještina putem igrica  -učenici će kroz ciklus radionica naučiti prepoznati osnovne emocije, razumijeti i prihvatiti svoje emocije, razumjeti povezanost emocija i ponašanja, potreba drugih ljudi, razvijati proaktivna ponašanja | Socijalna pedagoginja | Učenici 3. razreda | Ožujak, travanj, svibanj | 8 | Socijalna pedagoginja, učiteljice |
| 10. LARA- trening socijalnih vještina  -učenici će kroz ciklus radionica jačati socijalne, emocionalne i kognitivne vještine, omogućiti preduvjete za učinkovito stvaranje i održavanje odnosa s drugim ljudima te učinkovito rješavanje problema što posredno vodi do većeg osjećaja kompetentnosti i uspješnosti te time i do boljeg školskog uspjeha | Socijalna pedagoginja | Učenici 4. razreda | Ožujak, travanj, svibanj | 8 | Socijalna pedagoginja, učiteljice |
| 11. Mala škola socijalnih vještina  -ciklus radionica za učenike usmjerene na razvoj pozitivne slike o sebi, osnaživanje vršnjačkih odnosa, uvažavanje i pihvaćanje te prevenciju nasilnih rješavanja sukoba  Radionice:  Samopuzdanje i samopoštovanje (slika o sebi i svojim sposobnostima)  Prepoznavanje i regulacija emocija  Nenasilno rješavanje sukoba  Prihvaćanje, uvažavanje, suradničko učenje | Socijalna pedagoginja Sonja Jarebica | Učenici 6.c razreda | Listopad, studeni | 4 | Vanjska suradnica Sonja Jarebica, razrednica, pedagoginja |
| 12. Sigurnost u prometu  - predavanje o prometnom odgoju, aktivnosti koje za ciljm imaju pripremiti dijete za sigurno i kulturno ponašanje u prometu | Djelatnici nadležne policijske postaje | Učenici 1. razreda | Tijekom prvog polugodišta | 1 | Razrednici |
| 13. Radionice: osobni i socijalni razvoj, emocije, uvažavanje različitosti  -radionice koje za cilj imaju osnažiti i razvijati potencijale svakog pojedinca, učiti prihvaćati različitosti te naučiti izraziti svoje emocije | Razrednici | Učenici 1. razreda | Tijekom nastavne godine | 4 | Pedagoginja, psihologinja, socijalna pedagoginja |
| 14. Radionice: nenasilno rješavanje sukoba, razvoj samopouzdanja / pozitivne slike o sebi, jačanje zajedništva, prihvaćanje različitosti, mentalno zdravlje  -tematski satovi razrednika s aktivnostima koje za cilj imaju nalaženje rješenja za mirno rješavanje sukoba, razvoj pozitivne slike o sebi te izgradnja suradničkih odnosa | Razrednici | Učenici 2. razreda | Tijekom nastavne godine | 4 | Pedagoginja, psihologinja, socijalna pedagoginja |
| 15. Radionice Učiti kako učiti  Cilj: Prepoznati važnost organiziranog učenja, primijeniti različite tehnike i metode učenja, osvijestiti potrebu kontinuiranog, svakodnevnog učenja te razviti pozitivan stav prema učenju. | Razrednici | Učenici 5. razreda | Tijekom prvog polugodišta | 3-4 | Pedagoginja, psihologinja, socijalna pedagoginja |
| 16. Timski rad, komunikacijske i prezentacijske vještine, profesionalno usmjeravanje  -radionice usmjerene na razvoj kulture zajedništva, | Razrednici | Učenici 5. i 8. razreda | Tijekom nastavne godine | 2 | Pedagoginja, psihologinja, socijalna pedagoginja |
| 17. Učiti kako učiti, medijska pismenost, socijalno-emocionalne kompetencije  Nemoj mi se rugati | Razrednici | Učenici 5. i 6. razreda | Tijekom nastavne godine | 3-4 | Pedagoginja, psihologinja, socijalna pedagoginja |
| 18. Radionice: rizična ponašanja, prevencija ovisnosti, pozitivna slika o sebi, preuzimanje odgovornosti | Razrednici | Učenici 5.-8. razreda | Tijekom nastavne godine | 2 | Razrednici,  vanjski suradnici po dogovoru (stručnjaci po pozivu) |
| 19. Radionice: prihvaćanje različitosti, tolerancija, pozitivna slika o sebi, aktivno građanstvo, kamo nakon osnovne – profesionalno usmjeravanje | Razrednici, pedagoginja | Učenici 8. razreda | Tijekom nastavne godine | 4 | Razrednici,  vanjski suradnici po dogovoru (stručnjaci po pozivu) |
| 20. Sprječavanje školskog neuspjeha (redovito pohađanje nastave)  Cilj: Povećati samostalnost učenika u radu, povećati motivaciju za učenje, koristiti kvalitetne tehnike i strategije učenja i boljeg pamćenja, samovrednovati uspjeh u radu, preporučiti tehnike savladavanje treme | Razrednici,  pedagoginja,psihologinja | Učenici 7. i 8. razreda | Tijekom nastavne godine | 2 | Razrednici, pedagoginja, psihologinja |

**RAD S RODITELJIMA**

|  |  |  |  |  |  |
| --- | --- | --- | --- | --- | --- |
| Aktivnosti | Nositelji aktivnosti | Korisnici aktivnosti | Vremenik realizacije | Planirani broj susreta | Suradnik |
| Individualno savjetovanje | Stručne suradnice | Roditelji učenika | Tijekom nastavne godine | Po potrebi |  |
| Roditeljski sastanak  Kućni red škole  Aktualni Pravilnici  Kriteriji vrednovanja vladanja  Protokol o komunikaciji elektroničkom poštom  Protokol o postupanju u slučaju nasilja među djecom i mladima | Razrednici | Roditelji učenika od 1. do 8. razreda | Početak nastavne godine | 1 | Pedagoginja |
| Roditeljski sastanak  Tipovi roditeljstva | Pedagoginja | Roditelji učenika 1. i 2. razreda | Travanj | 1 | Razrednici |
| Roditeljski sastanak  Razvoj EMocionalnih vještina putem igrICA - EMICA | Socijalna pedagoginja | Roditelji učenika 3. razreda | Svibanj | 1 | Razrednici |
| Roditeljski sastanak  Prijelaz iz razredne u predmetnu nastavu | Pedagoginja | Roditelji učenika 4. razreda | Lipanj | 1 | Razrednici |
| Roditeljski sastanak  MAH 2 | Djelatnici nadležne policijske postaje | Roditelji učenika 6. razreda | Tijekom drugog polugodišta | 1 | Razrednici, pedagoginja |
| Roditeljski sastanak  Izazovi odrastanja djece i mladih danas – kako prepoznati teškoće i pružiti podršku | Ella Selak Bagarić, psihologinja Centra za zdravlje mladih | Roditelji učenika 6., 7. i 8. razreda | Tijekom drugog polugodišta | 1 | Razrednici, pedagoginja |
| Roditeljski sastanak  Zdravi stilovi života i prevencija svih oblika ovisnosti i drugih rizičnih ponašanja |  | Roditelji učenika 7. razreda | Travanj | 1 | Razrednici, pedagoginja |
| Roditeljski sastanak  Obrazovne aspiracije i upis u srednju školu  Upis u srednju školu | Razrednici | Roditelji učenika 8. razreda | Ožujak | 1 | Institut za društvena istraživanja, pedagoginja |
| Roditeljski sastanak  Kako pratiti djecu i mlade kroz svijet društvenih mreža i interneta? | Prof. dr. sc. Igor Kanižaj, Društvo za komunikacijsku i medijsku kulturu | Roditelji učenika od 1. do 8. razreda | Siječanj | 1 | Razrednici, pedagoginja |
| Roditeljski sastanak  Međuvršnjačko nasilje | Psihologinja Hana Hrpka, predsjednica udruge Hrabri telefon | Roditelji učenika od 1. do 8. razreda | Tijekom drugog polugodišta | 1 | Razrednici, pedagoginja |

**RAD S UČITELJIMA**

Rad s učiteljima provodi se kroz individualna savjetovanja o postupanju prema učenicima, grupna savjetovanja s ciljem prevencije problema u ponašanju, razredna vijeća, stručne aktive i učiteljska vijeća. U školi se provodi više stručnih usavršavanja i projekata u koje se učitelji, prema svojim afinitetima i mogućnostima, uključuju.

|  |  |  |  |  |  |
| --- | --- | --- | --- | --- | --- |
| Aktivnosti | Nositelji aktivnosti | Korisnici aktivnosti | Vremenik realizacije | Planirani broj susreta | Suradnik |
| Individualno savjetovanje | Stručne suradnice | Učitelji/  razrednici | Tijekom nastavne godine | Po potrebi |  |
| Zakon o odgoju i obrazovanju u osnovnoj i srednjoj školi  Podzakonski akti koji se odnose na preventivne programe  Protokol o postupanju u slučaju nasilja među djecom i mladima, Protokol o postupanju u slučaju nasilja u obitelji,  Protokol o postupanju u slučaju seksualnog nasilja,  Protokol o postupanju u slučaju zlostavljanja i zanemarivanja djece  Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima | Ravnatelj,  pedagoginja | učitelji | Rujan/  veljača | 2 |  |
| Školski preventivni program | Pedagoginja, socijalna pedagoginja | Učitelji | Tijekom nastavne godine | Po potrebi | Stručni suradnici |
| Stručno predavanje:  Učenici s rizikom u ponašanju (stvaranje odnosa i postavljanje granica) | Socijalna pedagoginja Sonja Jarebica | UV | 15.11. | 1 | Ravnatelj, pedagoginja |
| Stručno predavanje:  Međuvršnjačko nasilje | Psihologinja Hana Hrpka, predsjednica udruge Hrabri telefon | UV | Ožujak | 1 | Ravnatelj |
| Stručno predavanje:  Zbornica kao tim | Mara Sesar, pedagog, asistentica na Odsjeku za pedagogiju Filizofskog fakulteta Sveučilišta u Zagrebu | UV | Svibanj | 1 | Ravnatelj, pedagoginja |
| Edukacija za učitelje  Modeliranje poželjnog dječjeg ponašanja | POU Korak po korak | Učitelji/  razrednici, stručni suradnici | Travanj | 10 sati | Ravnatelj |
| Izvješće ravnatelja o realizaciji Preventivnih programa  -stanju sigurnosti u školi | Ravnatelj | Učitelji | Veljača/lipanj | 2 | Pedagoginja, socijalna pedagoginja |
| Edukacija učitelja i stručnih suradnika za preventivni program “RESCUR na valovima otpornosti” | Socijalna pedagoginja Alma Rovis Brandić | Učitelji/  razrednici, stručni suradnici | Srpanj | 16 sati | Ravnatelj |